Οικογένεια Καλαμογδάρτη

Η οικογένεια Καλαμογδάρτη είναι παλιά οικογένεια των Πατρών που ανέδειξε πολιτικούς και διαννοούμενους. 

 Στοιχεία 

Εγκαταστάθηκε το 17ο αιώνα στην Πάτρα και προερχόταν από τη Δημητσάνα. Το πρώτο μέλος το οποίο εμφανίζεται στην Πάτρα είναι ο Ιωάννης Καλαμογδάρτης, έμποροςΚώστας Τριανταφύλλου, Ιστορικό λεξικό των Πατρών, τυπογραφείο Κούλη, Πάτρα 1995, τόμος Α, σελ. 930 - 933, ο οποίος απέκτησε μεγάλη περιουσία. Το 1778 η οικογένεια Καλαμογδάρτη κατέφυγε στη Ζάκυνθο λόγω των Ορλωφικών. Η ακμή της οικογένειας ξεκίνησε κυρίως μετά τον γάμο του Γεώργιου Καλαμογδάρτη με τη Χρυσάνθη, αδερφή του Μητροπολίτη Παλαιών Πατρών Γερμανού. Η επιρροή των Καλαμογδάρτηδων στην πολιτική ζωή του τόπου σφραγίστηκε με τον θάνατο του Περικλή Καλαμογδάρτη το 1887. Η οικογένεια συνδέθηκε με δεσμούς αίματος, εκτός από την οικογένεια του Μητροπολίτη Γερμανού και με άλλες ισχυρές οικογένειες της Πάτρας όπως με την οικογένεια Λόντου, Παπαλεξοπούλου, Bertiny, Πετιμεζά, Δρακοπούλου, Green και Παπαδιαμαντοπούλου.

Η οικογένεια ανέδειξε μεγάλες πνευματικές και πολιτικές μορφές του τόπου όπως οι: Αντώνιος, Περικλής, Ανδρέας, Παναγιώτης και Ηλίας Καλαμογδάρτης καθώς και μια απο τις σπουδαιότερες γυναίκες της εποχής, την Καλλιόπη Παπαλεξοπούλου. Αποσπασματικά η οικογένεια Καλαμογδάρτη κατέλαβε θέσεις όπως του νομάρχη, του βουλευτή, του προξένου, του δημάρχου, του γερουσιαστή, του εκπροσώπου των Εθνοσυνελεύσεων και του ανώτερου διπλωματικού υπαλλήλου. Σήμερα το επώνυμο Καλαμογδάρτης έχει εξαφανιστεί λόγω έλλειψης αρρένων τέκνων. Απόγονος της οικογένειας ήταν και η Θεώνη Δρακοπούλου καθώς και η Τιτίνα Γεωργακοπούλου, η οποία είχε νυμφευθεί τον Ανδρέα Ζωιόπουλο.

Η πολιτεία τίμησε την προσφορά των μελών της οικογενείας δίνοντας σε μια κεντρική οδό της Πάτρας το όνομα του Περικλή Καλαμογδάρτη. Σημαντικό για την ιστορική μνήμη της οικογένειας είναι ότι μέχρι τις μέρες μας συναντάται το τοπωνύμιο Καλαμογδαρταίικα στα Βραχνέικα, μέρος στο οποίο είχαν μεγάλες εκτάσεις γης. Επίσης μέχρι τις αρχές του 20ου αιώνα στη συνοικία του Χαλκωματά ακουγόταν το τοπωνύμιο "Αμπελώνες του Καλαμογδάρτη", αφού στην περιοχή εκείνη ήταν το κυρίως σπίτι της οικογενείας. Η πλατεία Γεωργίου Α' παλιότερα ονομαζόταν "πλατεία Καλαμογδάρτη"Στην πλατεία εκείνη, το 1843, ο Αντώνιος Καλαμογδάρτης είχε διαβάσει το σύνταγμα στους πολίτες της Πάτρας ενώ διατηρούσε και οικία.. Ο οικογενειακός τάφος διατηρείται ακόμα και σήμερα στο Α΄ νεκροταφείο Πατρών.

 Μέλη 

 Ιωάννης ΚαλαμογδάρτηςΝίκος Μπακουνάκης, Πάτρα 1828 - 1860, Μια ελληνική πρωτεύουσα στον 19ο αιώνα, εκδόσεις Καστανιώτη, Αθήνα 1995, 2η έκδοση, σελ. 79 (γενεαλογικό δέντρο οικογένειας Καλαμογδάρτη)., κτηματίας
 Ανδρέας Καλαμογδάρτης, πρόκριτος Πατρών, Φιλικός, γερουσιαστής και γιος του Ιωάννη 
 Αντώνιος Καλαμογδάρτης, κτηματίας, βουλευτής και γιος του Ανδρέα
 Κατίνα Καλαμογδάρτη, σύζυγος Νεοκλή Πετιμεζά και κόρη του Αντωνίου
 Μαρία Καλαμογδάρτη, σύζυγος του Γάλλου προξένου Μπερτίνυ και κόρη του Ανδρέα
 Καλλιόπη Καλαμογδάρτη, λογία, πολιτικός, σύζυγος Σπυρίδωνα Παπαλεξόπουλου και κόρη του Ανδρέα
 Θεώνη Καλαμογδάρτη, σύζυγος του Κάρολου Δρακόπουλου και κόρη του Ανδρέα
 Αριστομένης Δρακόπουλος (1834-?), διπλωματικός υπάλληλος, νομάρχης και γιος της Θεώνης
 Θεώνη Δρακοπούλου (Μυρτιώτισσα), ποιήτρια και κόρη του Αριστομένη
 Γεώργιος Παππάς, ηθοποιός και γιος της Θεώνης
 Αύρα Δρακοπούλου, σύζυγος Σπύρου Θεοδωρόπουλου και κόρη του Αριστομένη
 Γεώργιος Καλαμογδάρτης, επιθεωρητής των εθνικών αμπελώνων, σύζυγος της αδερφή του Παλαιών Πατρών Γερμανού και γιος του Ιωάννη
 Παναγιώτης Καλαμογδάρτης, βουλευτής και γιος του Γεωργίου
 Ηλίας Καλαμογδάρτης, ποιητής, ανώτερος υπάλληλος και γιος του Γεωργίου
 Περικλής Καλαμογδάρτης, δήμαρχος Πατρέων, βουλευτής και γιος του Γεωργίου
 Αβροκόμη Καλαμογδάρτη, σύζυγοςΝίκος Μπακουνάκης, Πάτρα 1828 - 1860, Μια ελληνική πρωτεύουσα στον 19ο αιώνα, εκδόσεις Καστανιώτη, Αθήνα 1995, 2η έκδοση, σελ. 89 - 90. του Ριχάρδου Γκρήν και κόρη του Γεωργίου
 Ερρίκος Γκρην, κτηματίας, τραπεζικό στέλεχος, σκακιστής, σύζυγος Κρεμμύδη και γιος της Αβροκόμης
 Αβροκόμη Καλαμογδάρτη, σύζυγος σε α΄ γάμο με τον Ιωάννη Παπαδιαμαντόπουλο, σε β' γάμο με τον Σακκέτον και κόρη του Ιωάννη
 Παναγιώτης Παπαδιαμαντόπουλος, κτηματίας, βουλευτής, σύζυγος Κατίνας Πασχαλίγκου και γιος της Αβροκόμης
 Ιωάννα Παπαδιαμαντοπούλου, σύζυγος Διονυσίου Μαλτέζου και κόρη του Παναγιώτη
 Φρειδερίκος Μαλτέζος (1850 - 1886), έμπορος και γιος της Ιωάννας
 Γεώργιος Μαλτέζος (1904 - ;), συγγραφέας, γλύπτης και γιος του Θεμιστοκλή Μαλτέζου
 Θεμιστοκλής Μαλτέζος (1856 - ;), έμπορος και γιος της Ιωάννας
 Θεώνη Παπαδιαμαντοπούλου, σύζυγος του Αντωνίου Ρικάκη και κόρη του Παναγιώτη
 Ιωάννης Ρικάκης (1857 - ;), διπλωματικός υπάλληλος και γιος της Θεώνης
 Δημήτριος Ρικάκης, αξιωματικός του ιππικού και γιος της Θεώνης
 Αντώνιος Ρικάκης, αξιωματικός του πολεμικού ναυτικού, νομάρχης, σύζυγος Ιφιγένειας Αποστόλου και γιος του Δημητρίου
 Δημήτριος Ρικάκης, συγγραφέας και γιος του Αντωνίου
 Χαρίλαος Παπαδιαμαντόπουλος, αξιωματικός των ευζώνων και γιος του Παναγιώτη
 Ανδρέας Παπαδιαμαντόπουλος, νομικός, επιχειρηματίας και γιος του Παναγιώτη
 Γεώργιος Παπαδιαμαντόπουλος (; - 1974), συγγραφέας και γιος του Ανδρέα
 Ιωάννης Παπαδιαμαντόπουλος, δημοσιογράφος και γιος του Ανδρέα
 Ελένη Παπαδιαμαντοπούλου, σύζυγος Ευστάθιου Γερακάρη και κόρη του Παναγιώτη
 Δημήτριος Παπαδιαμαντόπουλος, υποστράτηγος και γιος της Αβροκόμης
 Γεώργιος Παπαδιαμαντόπουλος, στρατιωτικός, βουλευτής και γιος του Δημητρίου
 Ανδρέας Παπαδιαμαντόπουλος, νομικός, διπλωμάτης και γιος του Δημητρίου
 Ιωάννης Παπαδιαμαντόπουλος, στρατηγός, υπουργός στρατιωτικών και γιος του Δημητρίου
 Αδαμάντιος Παπαδιαμαντόπουλος, δικαστής, λόγιος και γιος της Αβροκόμης
 Ιωάννης Α. Παπαδιαμαντόπουλος (Ζαν Μορεάς), ποιητής και γιος του Αδαμαντίου

 Παραπομπές και σημειώσεις